1. Замислите да радите у генетичком саветовалишту. На разговор је дошао млади брачни пар, Мира и Душан. Они желе да имају децу. Плаше се да би дете могло да оболи од Дишенове мишићне дистрофије јер је Мира имала брата који је умро у раном детињству од те болести. Мирина баба по мајци је такође имала болесног брата. У Душановој породици нема оболелих. Конструишите родослов, утврдите могуће генотипове чланова родослова. Какав ћете генетички савет дати овом брачном пару?
2. Одредите могући тип наслеђивања болести када болесни родитељи имају здраво дете.
3. Објасните зашто за аутозомно наслеђивање нема значаја за потомство ког је пола оболела особа.
4. У браку особа које нормално распознају боје рођено је дете далтониста. Ког пола је

дете? Објасните одговор.

1. Објасните, користећи знања о мејози, зашто су алели у гаметима појединачни.
2. Какво потомство се очекује (генотип и фенотип) из укрштања родитеља који формирају по два типа гамета Аb и aB? Напишите генотипове P и FI генерација.
3. У укрштању АаBb x AaBb који проценат потомака ће бити:

а) рецесивни хомозиготи за оба гена;

б) хетерозигот за оба гена;

в) колико различитих фенотипова и у коме односу настаје у потпомству;

г) зашто различити генотипови дају исти феотип?

8. Опишите сличности и разлике између парова:

а) доминантан и рецесиван,

b) хомозигот и хетерозигот.

9. Израчунајте вероватноћу да мушкарац А, Rh+ крвне групе (хетерозигот за оба гена) и жена АB, Rh– крвне групе добију дете које је А, Rh+ крвне групе. Примените Менделова правила.